钦定古今图书集成/明伦汇编/官常典/第608卷 > 萧雍
## 钦定古今图书集成/明伦汇编/官常典/第608卷 > 萧雍

按《泾县志》：“雍，号慕渠，都御史彦之弟也。生平志于圣
学，每从诸先儒语录殚精寻绎，务窥其不言之奥，其
视世间荣利若委尘耳。万历癸未进士，工部主事，升
员外郎中。虽壮岁升华，常有归田之志。出参议江西，
转浙江副使，督视学政，精心品鉴，不爽锱铢，而尤以
敦名行重实学为先，两浙称公明焉。寻致政而归。久”
之，两台疏荐，复补广东副使，晋按察使；累疏乞休。盖
夙抱“硕宽”之乐，而淡情簪组之荣者也。